Herøynytt

Herøynytt var en nettavis på Sunnmøre. Nettstedet ble etablert i 2002, og lagt ned i 2018.

Nettavisen hadde kontor i Fosnavåg og faste ansatte i redaksjon og marked. Herøynytt driftet også tjenester som nettkamera, bruktmarkedsplass, egen skipstrafikktjeneste og skipslister.

I 2010 ble Herøynytt kjøpt opp av mediehuset Sunnmørsposten. Nettavisen ble drevet videre som eget medie, men ble gradvis gjort om til en ren avisside for Sunnmørspostens artikler. I forbindelse med oppkjøpet av papiravisa Vestlandsnytt i 2017, varslet Sunnmørsposten at Herøynytt ville bli avviklet ved lansering av Vestlandsnytt på nett.

Herøynytt ble tatt av nett ved utgangen av februar 2018, etter 16 års drift.

Referanser

Nettaviser i Møre og Romsdal
Polaris Media
Kultur i Herøy (Møre og Romsdal)
Aviser etablert i 2002
Herøys historie (Møre og Romsdal)